развлекателни шеги за Ресторанти
Мъж и жена, и двамата на по 60 години, празнували кръгла годишнина от сватбата си с близки и приятели. Всичко било като по учебник - стилен ресторант, музика, цветя, романтика... когато ненадейно отнякъде долетяла фея:
- Вие двамата сте невероятни! Вече цели 35 години сте заедно, живеете мирно и щастливо, никога не сте си изневерявали... и затова ще подаря на всеки от вас по едно желание!
Жената веднага възкликнала радостно:
- Искам да направя околосветско пътешествие с моя любим!
Феята замахнала с вълшебната си пръчица и хоп - в ръката и се появили два билета за луксозен круиз.
Бил наред мъжът да си каже желанието... Той обаче се замислил... и казал:
- Е, да, това разбира се е много хубаво, романтика и прочие... но веднъж в живота идва такъв шанс... така че, прощавай скъпа, но искам за себе си жена, която е 30 години по-млада.
Замахнала феята с вълшебната си пръчица... и хоп - мъжът се превърнал в 90-годишен старец.
Поука: Неблагодарни мъже, запомнете, че феите също са жени!